
LĪGUMS Nr. FM VID 2024/161
“Microsoft uzņēmuma pakalpojuma darbu pasūtījumu nodrošināšana”


	Rīgā
	Dokumenta datums ir tā
elektroniskās parakstīšanas datums




	Valsts ieņēmumu dienests, tā _____________ personā, kura rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un 
[bookmark: _Hlk156916483][bookmark: _Hlk152851240][bookmark: _Hlk152851261]_______________, tā_ ________________ personā, kur_ rīkojas uz statūtu pamata (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz VID rīkotā atklātā konkursa “Microsoft uzņēmuma pakalpojuma darbu pasūtījumu nodrošināšana”, iepirkuma identifikācijas Nr. FM VID 2024/161 rezultātiem, noslēdz šādu līgumu (turpmāk – Līgums). 
LĪGUMA PRIEKŠMETS
1.1. Pasūtītājs uzdod un Izpildītājs apņemas nodrošināt Pasūtītāja rīcībā esošās Microsoft serveru un darbstaciju programmatūras un mākoņskaitļošanas servisu izmantošanas atbalsta pakalpojumu Microsoft Unified Enterprise Support, saskaņā ar Līguma un tā pielikumos noteikto (turpmāk – Pakalpojums).  
1.2. Pakalpojuma specifikācija, cenas un periodi noteiktas Līguma 1.pielikumā.

LĪGUMA SUMMA UN NORĒĶINU KĀRTĪBA
1.3. Līguma kopējā summa ir EUR ________ (____________ euro un __ centi), bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi. (Līguma apakšpunkts tiks papildināts atbilstoši iesniegtajam piedāvājumam).
1.4. Pakalpojuma cenā, kas norādīta Līguma 1.pielikumā, ir ietvertas visas iespējamās izmaksas, kas saistītas ar Pakalpojuma nodrošināšanu, transportu, nodokļiem (izņemot PVN), nodevām, atļaujām no trešajām personām un visām citām izmaksām, kas nepieciešamas iepirkuma līguma savlaicīgai un kvalitatīvai izpildei. 
1.5. Pasūtītājs veic norēķinus par Pakalpojumu, pamatojoties uz abpusēji parakstītu vienošanās protokolu par Pakalpojuma uzsākšanu attiecīgajam periodam un rēķinu, 30 (trīsdesmit) dienu laikā pēc vienošanās protokola par Pakalpojuma uzsākšanu attiecīgajam periodam abpusējas parakstīšanas un rēķina iesniegšanas dienas. Izpildītājs iesniedz rēķinu Pasūtītājam, nosūtot to uz Pasūtītāja elektroniskā pasta adresi: FP.lietvediba@vid.gov.lv. Ja Izpildītājs izvēlas e-rēķinus, tie ir sūtāmi uz e-adresi EINVOICE_VID@90000069281. Rēķinā jābūt norādītai vismaz šādai informācijai: Līguma numurs, Pasūtītājs, Izpildītājs, Pakalpojuma termiņš.
1.6. Līguma 1.pielikumā noteiktās cenas ir norādītas, paredzot prognozējamo cenu svārstību risku, un ir nemainīgas visā Līguma darbības laikā. Samaksu Pasūtītājs veic saskaņā ar Līguma 1.pielikumā noteiktajām cenām un Līguma 2.3.apakšpunktā noteiktajā kārtībā.
1.7. Pasūtītājam Līguma darbības laikā nav pienākums izlietot visu Līguma 2.1.apakšpunktā noteikto Līguma kopējo summu.
1.8. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski paveikto apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.8.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
LĪGUMA DARBĪBAS TERMIŅŠ 
1.9. Līgums stājas spēkā ar pēdējā pievienotā droša elektroniskā paraksta un tā laika zīmoga datumu. 
1.10. Līgums ir spēkā 3 (trīs) gadus vai līdz Pušu saistību pilnīgai izpildei.
1.11. Pusēm ir tiesības izbeigt Līguma darbību, ne vēlāk kā 30 (trīsdesmit) kalendārās dienas pirms nākamā perioda uzsākšanas iepriekš rakstiski paziņojot par to otrai Pusei. 
1.12. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
1.12.1. ja atbilstoši Starptautisko un Latvijas Republikas nacionālo sankciju likumam Līguma 9.8.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
1.12.2. [bookmark: _Hlk103009075]ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;
1.12.3. ja attiecībā uz jauno Izpildītāja patieso labuma guvēju, par kuru Izpildītājs sniedz informāciju Pasūtītājam atbilstoši Līguma 9.4.apakšpunktam, ir iestājies Ministru kabineta 2015.gada 28.jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - MK noteikumi Nr. 442)  36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
1.13. Ja kāda no Pusēm izbeidz Līgumu saskaņā ar Līguma 3.3. vai 3.4.apakšpunkta nosacījumiem, otrai Pusei nav tiesības celt nekādas pretenzijas un pieprasīt zaudējumu segšanu saistībā ar Līguma izbeigšanu, izņemot Līguma 3.6.apakšpunktā noteikto Izpildītāja pienākumu atmaksāt saņemto summu par attiecīgi nesniegto Pakalpojumu.
1.14. Ja Līguma darbība tiek izbeigta Līguma 3.3. vai 3.4.apakšpunktā noteiktajā kārtībā pēc Izpildītāja iniciatīvas vai Izpildītāja vainas dēļ (būtiska Līguma neizpilde no Izpildītāja puses), Izpildītājs atmaksā Pasūtītājam no tā saņemto summu par attiecīgi nesniegto Pakalpojumu. Atmaksājamā summa tiek aprēķināta, dalot attiecīgās Pakalpojuma izmaksas attiecīgajā Pakalpojuma periodā ar dienu skaitu attiecīgajā Pakalpojuma periodā atbilstoši Līguma 1.pielikumam un reizinot ar to dienu skaitu, kad Pakalpojums netiek nodrošināts.
PUŠU SAISTĪBAS
1.15. Izpildītājs apņemas veikt Pakalpojuma nodrošināšanu saskaņā ar Līguma un tā pielikumu noteikumiem:
1.15.1. Izpildītājs Līguma izpildē nodrošina vienu vai vairākus kvalificētus speciālistus (līguma koordinatorus) saziņai par Pakalpojuma jautājumiem, saziņu nodrošinot latviešu vai angļu valodā.  Līguma izpildē ir iesaistīti šādi speciālisti (koordinatori): ________;
1.15.2. Izpildītājs nodrošina Microsoft produktu Pakalpojumam, iespēju piesaistīt augsta līmeņa Microsoft inženierus.
1.16. Izpildītājs nodrošina, ka Līguma izpildē piedalīsies Līguma 4.1.1., 9.5. un 9.6.apakšpunktos noteiktajām prasībām atbilstoši speciālisti. Nepieciešamības gadījumā Izpildītājs ir tiesīgs saskaņā ar Publisko iepirkumu likuma (turpmāk – PIL) 62.pantu nomanīt Līguma 4.1.1.apakšpunktā sākotnēji minētos speciālistus, kuri atbilst noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 9.5. un 9.6.apakšpunktā noteiktajām prasībām, to rakstiski saskaņojot ar VID Informātikas pārvaldes direktoru vai Informātikas pārvaldes direktora vietnieku, vai viņu prombūtnes laikā personu, kas pilda viņu pienākumus. Izpildītājs, rakstiski saskaņojot speciālistu nomaiņu, norāda speciālista vārdu, uzvārdu, personas kodu un darba attiecību veidu. Speciālistu nomaiņas gadījumā nav nepieciešams veikt Līguma grozījumus. 
1.17. Izpildītājs ir tiesīgs bez saskaņojuma, rakstveidā par to informējot Pasūtītāju, atstatīt speciālistus no Līguma izpildes. Atstatot no Līguma izpildes Līguma 4.1.1.apakšpunktā sākotnēji norādītos vai Līguma 4.2.apakšpunktā noteiktajā kārtībā nomainītos speciālistus. 
1.18. Izpildītājam ir ražotāja Microsoft vai tā autorizētās pārstāvniecības izsniegts apliecinājums vai cits apstiprinājums par tiesībām (jābūt tiesīgam) un spējām nodrošināt Pakalpojumu. 
1.19. Pasūtītājs apņemas savlaicīgi veikt samaksu Līguma 2.3.apakšpunktā noteiktajā kārtībā.
1.20. Līguma 4.2.apakšpunktā noteiktajā gadījumā, ja Izpildītājs piedāvā speciālistu nomaiņu vai papildu speciālistu piesaisti:
1.20.1. atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam un Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un MK noteikumu Nr.442 36.1 un 36.3punktam, pirms speciālista nomaiņas vai papildu speciālista piesaistes saskaņošanas informāciju par speciālistu Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta pastāvīgās struktūrvienības vadītājs. Gadījumā, ja par Izpildītāja piedāvāto speciālistu tiek saņemts negatīvs atzinums no kompetentās drošības iestādes, speciālista nomaiņa un papildu speciālista piesaiste netiek saskaņota.
PAKALPOJUMA SNIEGŠANAS KĀRTĪBA
1.21. Par Pakalpojuma uzsākšanu katrā periodā saskaņā ar Līguma 1.pielikumā norādīto, Puses abpusēji paraksta atsevišķu vienošanās protokolu. Pasūtītājs ir tiesīgs nepasūtīt Pakalpojumu nākamajiem periodiem, neveicot grozījumus Līgumā. 
1.22. Attiecīgā Pakalpojuma attiecīgajā periodā tiek uzskatīta par uzsāktu ar datumu, kas tiek norādīts Līguma 5.1.apakšpuntā noteiktajā vienošanās protokolā.
1.23. Līguma 5.1.apakšpunktā noteiktajā vienošanās protokolā iekļauj šādu informāciju: Pasūtītājs; Izpildītājs; Līguma numurs; vienošanās protokola nosaukums, kas raksturo tā būtību; Pakalpojuma nosaukums; Pakalpojuma uzsākšanas un beigu datumi un cena. 
PUŠU ATBILDĪBA
1.24. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
1.25. Pasūtītāja atbildība:
1.25.1. par Līguma 2.3.apakšpunktā noteiktā rēķina samaksas termiņa kavējumu Izpildītājs pieprasa no Pasūtītāja līgumsodu 0,1% (procenta vienas desmitās daļas) apmērā no savlaicīgi nesamaksātās summas bez PVN par katru kavēto kalendāro dienu. Saskaņā ar šo Līguma apakšpunktu aprēķinātais līgumsods nedrīkst pārsniegt 10% (desmit procentus) no savlaicīgi nesamaksātās summas bez PVN.
1.26. Izpildītāja atbildība:
1.26.1. Pasūtītājs pieprasa no Izpildītāja līgumsodu 0,1% (procenta vienas desmitās daļas) apmērā no Līguma 1.pielikumā noteiktā Pakalpojuma attiecīgā perioda cenas bez PVN par katru nokavēto Pakalpojuma uzsākšanas kalendāro dienu. Saskaņā ar šo Līguma apakšpunktu aprēķinātais līgumsods nedrīkst pārsniegt 10% (desmit procentus) no Līguma 1.pielikumā noteiktā attiecīgā Pakalpojuma perioda cenas bez PVN.
1.27. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
1.28. Līgumsoda samaksa neatbrīvo vainīgo Pusi no Līguma saistību izpildes un zaudējumu atlīdzināšanas.
1.29. Pusēm ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
1.30. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu, paredzot nomaksāt līgumsodu sekojošos termiņos, nepārsniedzot Līguma spēkā esamības termiņu:
1.30.1. (vienā) mēnesī, ja līgumsoda apmērs nepārsniedz 1 000 EUR (vienu tūkstoti euro);
1.30.2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
1.30.3. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk.
1.31. Ja līgumsoda summa pārsniedz 5 001 EUR (pieci tūkstoši un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
1.32. [bookmark: _Hlk155782154]Gadījumā, ja Izpildītājs neveic aprēķinātā līgumsoda samaksu 6.7.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.
INFORMĀCIJAS NEIZPAUŽAMĪBA
1.33. Izpildītājs apņemas visā Pušu sadarbības laikā (gan Līguma darbības laikā, gan arī pēc Līguma darbības laika beigām), neizpaust trešajām personām Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam Līguma izpildes laikā tiek uzskatīta par neizpaužamu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas. 
1.34. Augstāk minētā informācija netiek uzskatīta par neizpaužamu, ja tā kļuvusi publiski pieejama, saskaņā ar Latvijas Republikā normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).
NEPĀRVARAMA VARA
8.1.	Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
8.2.	Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ, kā arī Iekārtu komponenšu defekti vai to piegādes kavējumi.
8.3.	Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
8.4.	Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
8.5.	Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
CITI NOTEIKUMI
1.35. Pušu pilnvarotās personas: 
1.35.1. no Pasūtītāja puses Pasūtītāja pilnvarotās personas – _____________.
1.35.2. no Izpildītāja puses – _____.
1.36. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem. 
1.37. 	Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas, vai kādi Līgumā minētie Pušu vai to pilnvaroto personu rekvizīti, tālruņa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs parakstīt Valsts ieņēmumu dienesta Informātikas pārvaldes direktors vai Informātikas pārvaldes direktora vietnieks vai personas, kuras viņus aizvieto. 
1.38. Izpildītāja patiesā labuma guvējs ir _________. IZPILDĪTĀJAM ir pienākums nekavējoties ziņot VID par IZPILDĪTĀJA patiesā labuma guvēja maiņu. Saskaņā ar MK noteikumu Nr. 442 36.1 un 36.3punktu, VID informāciju par patieso labuma guvēju nosūta pārbaudei Satversmes aizsardzības birojam. VID vārdā šajā apakšpunktā noteikto vēstuli nosūta VID Finanšu pārvaldes direktors vai persona, kura viņu aizvieto.
1.39.  (Tiks papildināts atbilstoši iesniegtā pretendenta piedāvājumam).
1.40. Izpildītāja patiesais labuma guvējs un speciālisti atbilst MK noteikumu Nr. 442 36.1punkta prasībām. 
1.41. [bookmark: _Hlk137019665]Papildus Līguma 9.5.apakšpunktā noteiktajam, Izpildītāja speciālisti ir tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr.508 16.punktā un MK noteikumu Nr.100 6.punktā noteiktajam.
1.42. Izpildītājs 2 (divu) darba dienu laikā rakstveidā informē Pasūtītāju:
1.42.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
1.42.2. ja mainās Izpildītāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
1.42.3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.  
1.43. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
1.44. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.
1.45. Piedāvājot apakšuzņēmēju nomaiņu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
1.46. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
1.46.1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegts Līguma 9.10.apakšpunktā noteiktais apliecinājums);
1.46.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas iemesliem;
1.46.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā minētajiem pretendentu izslēgšanas iemesliem;
1.46.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
1.47. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
1.48. Atbilstoši MK noteikumu Nr.508 16.punktam, MK noteikumu Nr. 442 36.1 un 36.3punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju VID nosūtīs pārbaudei kompetentajām drošības iestādēm. Gadījumā, ja par Izpildītāja piedāvāto apakšuzņēmēju tiks saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiks saskaņota.
1.49. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad VID lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
1.50. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem VID Finanšu pārvaldes direktors vai viņa prombūtnes laikā persona, kura viņu aizvieto.
1.51. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta Līgums paliek spēkā un tā noteikumi ir saistoši Pušu tiesību pārņēmējam. 
1.52. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos  normatīvajos aktos noteiktajā kārtībā. 
1.53. Visa Pušu savstarpējā sarakste Līguma sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
1.54. Par Līguma grozījumiem un papildinājumiem Puses slēdz rakstiskas abpusējas vienošanās, izņemot Līguma 4.2. un 9.3.apakšpunktā minētajos gadījumos. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām.
1.55. Puses var veikt šādus būtiskus grozījumus Līgumā – precizēt Pakalpojuma periodus, ja šādu nepieciešamību pamato objektīvi no Pušu gribas neatkarīgi apstākļi. 
1.56. Neviena no Pusēm nedrīkst nodot savas tiesības, kas saistītas ar Līgumu un izriet no tā trešajai personai bez otras Puses rakstiskas piekrišanas.
1.57. Līgums ir sastādīts uz _ (__) lappusēm. Līgumam ir pievienoti 1.pielikums uz _ (__) lappusēm, 2.pielikums uz _ (__) lappusēm. Pielikumi ir Līguma neatņemamas sastāvdaļas. Līgums un tā pielikumi sastādīti latviešu valodā elektroniska dokumenta veidā un parakstīti ar drošu elektronisko parakstu.

PUŠU REKVIZĪTI UN PARAKSTI
	PASŪTĪTĀJS
Valsts ieņēmumu dienests
Talejas iela 1, Rīga, LV-1978 
Vienotais reģ. Nr. 90000069281
PVN maksātāja Nr. LV90000069281
Tālr. 67122689
E-pasts: vid@vid.gov.lv
eAdrese: EINVOICE_VID@90000069281

Norēķinu rekvizīti:
Valsts kase
Kods: TRELLV22
Konts: LV26TREL2130056037000
	IZPILDĪTĀJS 
________________
______________________
Vienotais reģ. Nr. _____________
PVN maksātāja Nr. _____________
Tālr.: _______________
E-pasts: ______________


Norēķinu rekvizīti:
a/s ____________
Kods: ________________
Konts: ______________

	

ģenerāldirektore 
____________
	

________________





DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU



1.pielikums
līgumam Nr. FM VID 2024161

Dokumenta datums ir tā
elektroniskās parakstīšanas datums

Pakalpojuma specifikācija, periodi un cena

	Valsts ieņēmumu dienests, ģenerāldirektores _____________ personā, kura rīkojas saskaņā ar likumu “Par Valsts ieņēmumu dienestu”  (turpmāk – Pasūtītājs vai VID), no vienas puses, un 
_______________, tā_ ________________ personā, kur_ rīkojas uz statūtu pamata (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādu Microsoft uzņēmuma pakalpojuma darbu pasūtījumu nodrošināšana specifikāciju, Pakalpojuma periodiem un cenām:

1. Pakalpojuma specifikācija:
Līguma pielikums tiks papildināts saskaņā ar Konkursa nolikuma 2.pielikuma “Tehniskā specifikācija” prasībām un Pretendenta iesniegto piedāvājumu 

2. Pakalpojuma periodi un cenas:
	Nosaukums
	Periods
	Cena
(euro bez PVN)

	Microsoft Unified Enterprise Support pakalpojuma izmantošana 
	1 gads no līguma spēkā stāšanās dienas
	

	Microsoft Unified Enterprise Support pakalpojuma izmantošana 
	1 gads (otrais gads)
	

	Microsoft Unified Enterprise Support pakalpojuma izmantošana 
	1 gads (trešais gads)
	

	KOPĀ:
	



Līguma pielikums tiks papildināts atbilstoši Pretendenta iesniegtajam piedāvājumam


Pušu paraksti:
	Pasūtītājs

ģenerāldirektore ____________
	Izpildītājs

2.pielikums
līgumam Nr. FM VID 2024/161

Dokumenta datums ir tā
elektroniskās parakstīšanas datums

Vienošanās protokols par Microsoft uzņēmuma pakalpojuma darbu pasūtījumu  nodrošināšanu 1.periodam

Valsts ieņēmumu dienests, tā ________________ personā, kura rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un 
_______________, tā_ ________________ personā, kur_ rīkojas uz statūtu pamata (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz līguma Nr. FM VID 2024/161 “Microsoft uzņēmuma pakalpojuma darbu pasūtījumu nodrošināšana” (turpmāk – Līgums) 5.1.apakšpunktu, vienojas par turpmāk minēto:

1. Pasūtītājs uzdod un Izpildītājs apņemas nodrošināt Pakalpojumu 1.periodā saskaņā ar Līgumā un tā pielikumos noteikto. Pakalpojuma 1.perioda uzsākšanas un beigu datums, un cena:
	Nosaukums
	Periods
	Cena
(euro bez PVN)

	Microsoft Unified Enterprise Support pakalpojuma izmantošana 
	1 (viens) gads no līguma noslēgšanas
	




2. Šī vienošanās protokola 1.punktā minētā Pakalpojuma izmaksas 1.periodam ir ____ EUR (______ euro un __ centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi.
3. Pasūtītājs veic samaksu par šī vienošanās protokola 1.punktā noteikto Pakalpojumu saskaņā ar Līguma 2.3.apakšpunkta noteikumiem.
4. Šis vienošanās protokols ir sastādīts uz 2 (divām) lapām elektroniska dokumenta veidā un parakstīts ar drošu elektronisko parakstu.

Pušu paraksti:
	Pasūtītājs

ģenerāldirektore ______________
	Izpildītājs

